CELEX: 62014CN0270
Language: sk
Date: 2014-06-03 00:00:00
Title: Vec C-270/14 P: Odvolanie podané 3. júna 2014 : Debonair Trading Internacional Ld a proti rozsudku Všeobecného súdu (deviata komora) z  3. apríla 2014 vo veci T-356/12, Debonair Trading Internacional Ld a /Úrad pre harmonizáciu vnútorného trhu (ochranné známky a vzory) (ÚHVT)

8.9.2014   
            
            
               SK
            
            
               Úradný vestník Európskej únie
            
            
               C 303/14
            
         Odvolanie podané 3. júna 2014: Debonair Trading Internacional Lda proti rozsudku Všeobecného súdu (deviata komora) z 3. apríla 2014 vo veci T-356/12, Debonair Trading Internacional Lda/Úrad pre harmonizáciu vnútorného trhu (ochranné známky a vzory) (ÚHVT)
   (Vec C-270/14 P)
   2014/C 303/18
   Jazyk konania: angličtina
   
      Účastníci konania
   
   
      Odvolateľka: Debonair Trading Internacional Lda (v zastúpení: T. Alkin, barrister)
   
      Ďalší účastník konania: Úrad pre harmonizáciu vnútorného trhu (ochranné známky a vzory)
   
      Návrhy odvolateľky
   
   Odvolateľka navrhuje, aby Všeobecný súd:
   
               –
            
            
               zrušil bod 2 rozhodnutia o zamietnutí zvyšnej časti žaloby,
            
         
               –
            
            
               vrátil vec Všeobecnému súdu na ďalšie prejednanie v súlade s príslušnou právnou úpravou,
            
         
               –
            
            
               zaviazal žalovaného na náhradu trov konania pred Všeobecným súdom aj Súdnym dvorom.
            
         
      Odvolacie dôvody a hlavné tvrdenia
   
   Odvolateľ predkladá jediný odvolací dôvod, menovite porušenie článku 8 ods. 1 písm. b) nariadenia o ochrannej známke Spoločenstva (1). V podstate namieta, že Všeobecný súd pochybil tým, že si dovolil obmedziť podmienky, za ktorých môže nastať pravdepodobnosť zámeny medzi „rodinou“ ochranných známok a neskoršou ochrannou známkou. Alternatívne odvolateľka namieta, že Všeobecný súd neuskutočnil celkové posúdenie pravdepodobnosti zámeny zohľadňujúce všetky relevantné okolnosti.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).